མཛད་པ། །འགྲོ་བའི་བླ་མ་ཐམས་ཅད་མཁྱེན་དེར་འདུད། །མགོན་དེས་གང་
ཆོས་ཀྱི་ སྲིད་ གཏད་ པ། ། །མི་ཕམ་ འཇམ་ དབྱངས་ འོད་ སྲུང་ ཀུན་ དགའ་བོ། །ཉེ་
བར་འཁོར་དང་ཀླུ་སྒྲུབ་ཐོགས་མེད་སོགས། །ཐུབ་སྟན་གསལ་མཛད་རྣམས་ལ་
སྙིང་ནས་འདུད། ཁོར་ཡུག་ར་བ་དཀར་པོས་ཡོངས་བསྐོར་བའི། །བྱང་གི་ཕྱོགས་
འདིར་ རྒྱལ་ བསྟན་ པདྨོའི་ཚལ། །འབྱེད་ལ་རྒྱལ་བའི་ཉི་མ་དང་མཚུངས་པ། །
ཐུབ་དབང་ གཉིས་ པ་ ཙོང་ཁ་ པ་ལ་འདུད། །རྩོད་དུས་དགུ་ཡི་ཐ་མར་ ལུས་པ་
ཡི། ། །བདག་དང་ བདག་ འདྲའི་ ཉམ་ཆུང་འགྲོ་རྣམས་ལ། །རྒྱལ་བའི་ མཛད་ པ་
སྒྲུབ་མཛད་ཐུགས་ རྗེ་ཅན། ། །དྲིན་ཅན་ བླ་མ་རྣམས་ ལ་ སྙིང་ནས་ འདུད། །ཡོན་
ཏན་རིན་ཆེན་མ་ལུས་འབྱུང་བའི་གནས། །དགག་སྒྲུབ་གནང་གསུམ་རླབས་ཕྲེང་
-247-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༠༽
དྲག་འཕྱུར་བ། །འདུལ་བ་ལུང་གི་ཆུ་གཏེར་ཆེན་པོ་ལ། །བློ་དམན་བདག་འདྲས་
བརྒལ་བར་ག་ལ་ནུས། །དེ་ལྟ་ནའང་དད་ལྡན་སློབ་མ་ཡིས། །བསླབ་པ་ཡོངས་
སུ་སྦྱོང་བ་ལས་བརྩམས་ཏེ། །ཇི་ལྟར་དྲིས་པ་དེ་དང་དེ་ཡི་དོན། །རང་གིས་ཇི་
ལྟར་ནུས་བཞིན་དྲི་བར་བྱ། །དེ་ལ་རང་དང་གཞན་གྱི་འདི་དང་ཕྱི་མའི་དོན་མ་
ལུས་པ་འབྱུང་བའི་གནས་ནི་རྒྱལ་བའི་བསྟན་པ་རིན་པོ་ཆེ་ཉག་གཅིག་ཡིན་ལ།
དེ་ ཡང་ བདག་ ཅག་ གི་ སྟོན་ པ་ ཐུགས་ རྗེ་ ཅན་དེ་ ཉིད་ ཀྱིས་དང་ པོར་ བྱང་ ཆུབ་
མཆོག་ ཏུ་ ཐུགས་ བསྐྱེད། བར་ དུ་ བསྐལ་ པ་ གྲངས་ མེད་ གསུམ་ དུ་ ཚོགས་
བསགས། མཐར་མངོན་པར་རྫོགས་པར་སངས་རྒྱས་ནས་ཆོས་ཀྱི་ཕུང་པོ་བརྒྱད་
ཁྲི་དང་བཞི་སྟོང་གསུངས་པ་དེ་ཐམས་ཅད་སེམས་ཅན་ཁོ་ནའི་དོན་དུ་གསུངས།
ཆོས་ཀྱི་ཕུང་པོ་བརྒྱད་ཁྲི་དང་བཞི་སྟོང་པོ་དེ་ཐམས་ཅད་བསྡུ་ན་སྡེ་སྣོད་གསུམ་དུ་
འདུ་ལ། སྡེ་སྣོད་གསུམ་གྱི་བརྗོད་བྱ་ཐམས་ཅད་བསྡུ་ན་བསླབ་པ་གསུམ་དུ་འདུ།
བསླབ་པ་གསུམ་གྱི་ནང་ནས་གཞི་དང་རྩ་བ་ལྟ་བུ་ནི་ཚུལ་ཁྲིམས་ཀྱི་བསླབ་པར་
གསུངས་ཏེ། མགོན་པོ་ཀླུ་སྒྲུབ་ཀྱིས། ཁྲིམས་ནི་རྒྱུ་དང་མི་རྒྱུའི་ས་བཞིན་དུ། །
ཡོན་ཏན་ཀུན་གྱི་གཞི་རྟེན་ལགས་པར་གསུངས། །ཞེས་དང་། སློབ་དཔོན་ཟླ་བ་
གྲགས་ པས། · སོ་ སོའི་ སྐྱེ་ བོ་ རྣམས་ དང་ གསུང་ སྐྱེས་དང་། ། །རང་ བྱང་ ཆུབ་ ལ་
བདག་ཉིད་ངེས་རྣམས་དང་། །རྒྱལ་སྲས་རྣམས་ཀྱི་ངེས་པར་ལེགས་པ་དང་། །
མངོན་མཐོའི་རྒྱུ་ནི་ཚུལ་ཁྲིམས་ལས་གཞན་མེད། །ཅེས་ཐེག་པ་གསུམ་གྱི་ཡོན་
ཏན་ཐམས་ཅད་ཀྱི་གཞི་དང་རྩ་བ་ལྟ་བུ་ནི་ཚུལ་ཁྲིམས་ཀྱི་བསླབ་པ་ཡིན་པར་
གསུངས་སོ། །དེས་ན་བློ་གྲོས་ཅན་རྣམས་ཀྱིས་ཐོག་མར་རང་གིས་ཁས་བླངས་
པའི་ཚུལ་ཁྲིམས་དག་པར་བྱེད་པ་ཤིན་ཏུ་གལ་ཆེ། ཚུལ་ཁྲིམས་རྣམ་པར་དག་པ་
- 248-

བསླབ་པ་ཡོངས་སུ་སྦྱོང་བའི་ཐབས་གཞི་གསུམ་གསལ་བྱེད།
བྱེད་པ་ལ་དེ་སྲུང་ལུགས་འདུལ་བ་ལས་ཇི་ལྟར་འབྱུང་བ་ལྟར་ཤེས་དགོས་ལ།
འདུལ་བའི་སྡེ་སྣོད་ཐམས་ཅད་ཀྱི་དོན་བསྡུ་ན། སྡོམ་པ་མ་ཐོབ་པ་ཐོབ་པར་བྱེད་
པའི་ཐབས། ། །ཐོབ་པ་མི་ཉམས་པར་སྲུང་བའི་ཐབས། །ཉམས་ན་ ཕྱིར་བཅོས་
པའི་ཐབས་གསུམ་དུ་འདུ་ཞིང་།
སྡོམ་པ་མ་ཐོབ་པ་ཐོབ་པར་བྱེད་པའི་ཐབས་ནི་དགེ་བའི་བཤེས་གཉེན་
མཚན་ཉིད་དང་ལྡན་པ་རེ་ལ་བརྟེན་ཏེ། དལ་འབྱོར་རྙེད་དཀའ། འཆི་བ་མི་རྟག་
པ། ལས་རྒྱུ་འབྲས། འཁོར་བའི་ཉེས་དམིགས་རྣམས་དྲག་ཏུ་བསམས་ནས་ངེས་
འབྱུང་ གི་བསམ་པས་ཀུན་ནས་བསླངས་ཏེ། གཞན་གྱི་ལད་མོ་དང་གཡམ་ལ་
རྒྱུག་ཙམ་མ་ཡིན་པར་མཁན་སློབ་མཚན་ཉིད་དང་ལྡན་པ་བཙལ་ཏེ། ད་ལྟར་གྱི་
ཆོ་ག་ཉེས་མེད་ཕུན་ཚོགས་ཀྱི་སྒོ་ནས་བསླབ་གཞི་ཡོངས་སུ་རྫོགས་པ་རྣམ་པར་
དག་ པ་ ཞིག་ ཐོབ་ པར་ བྱེད་ པ་ ཡིན་ནོ། ། །སྡོམ་ པ་ ལེན་ པའི་ ཆོ་ གའི་ སྐོར་ ལ།
མཁན་པོ་དང་སློབ་དཔོན་ཇི་ལྟ་བུ་ཞིག་དགོས་པ། ཁ་སྐོང་གི་དགེ་འདུན་ཇི་ལྟ་བུ་
ཞིག༌དགོས༌པ། དེ༌དག༌གིས༌ལྟུང༌བ༌བཤགས་པ་དང་བསྡམ་པ་དང་བྱིན་གྱིས་
བརླབ་པ་ཇི་ལྟར་བྱ་དགོས་པ་རྣམས་སྔོན་དུ་བཏང་ནས། དངོས་གཞིའི་ཆོ་ག་ཆད་
ལྷག་མེད་ པ་ དང་ དེ་ དག་ གི་ ཚེ་ འདུག་ ལུགས་ སྤྱོད་ ལམ་མཐུན་པར་དགོས་པ་
སོགས་ཞིབ་པར་ཤེས་པ་ཤིན་ཏུ་གལ་ཆེ་ནའང་འདིར་ཡི་གེ་མང་བས་འཇིགས་
ནས་བྲི་མ་ནུས་ཤིང་། བསྟན་པ་ཤིན་ཏུ་སྙིགས་པས་བསྟན་པའི་རྩ་བ་རྨང་འདི་
དག་རྣམ་པར་དག་པ་ཤིན་ཏུ་དཀོན་པའི་དུས་སུ་སྣང་བས། སྙིང་ནས་བསྟན་པ
གཅེས་པར་འཛིན་པ་རྣམས་ཀྱིས་ནི་འདུལ་བ་ནས་ཇི་ལྟར་འབྱུང་བ་ལྟར་ཞིབ་ཏུ་
ཤེས་པ་དང་། ཕྱག་ལེན་ལ་ཅི་ཐེབས་མཛད་པ་ཤིན་ཏུ་གལ་ཆེའོ། །
-249-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༠༽
ཐོབ་པ་མི་ཉམས་པར་སྲུང་བའི་ཐབས་ནི། སྲུང་ཐབས་ཡན་ལག་ལྔ་སྟེ།
གྲོགས་དགེ་བའི་བཤེས་གཉེན་ལ་བརྟེན་ནས་བསྲུང་བ།
རང་གི་བསམ་པ་ཕུན་
ཚོགས་ཀྱི་སྒོ་ནས་བསྲུང་བ། འགལ་རྐྱེན་མི་མཐུན་པའི་ཕྱོགས་ངོ་ཤེས་པའི་སྒོ་
ནས་བསྲུང་བ།
བསླབ་པ་ཡོངས་སུ་སྦྱོང་བའི་སྒོ་ནས་བསྲུང་བ། བདེ་བར་གནས་
པའི་རྐྱེན་བསྟེན་པའི་སྒོ་ནས་བསྲུང་བ་རྣམས་སོ། །
དང་ པོ་ གྲོགས་ དགེ་ བའི་ བཤེས་ གཉེན་ ལ་ བརྟེན་ ནས་ བསྲུང་ ཚུལ་ ནི།
མཁན་པོ་བཞུགས་ན་མཁན་པོ་དང་དེ་མེད་ན་གནས་ཀྱི་བླ་མ་མཚན་ཉིད་དང་
ལྡན་པ་བཙལ་ཏེ་བྱ་བ་ཐམས་ཅད་རང་དབང་དུ་མི་བཏང་བར། ཐ་ན་ཚུལ་ཁྲིམས་
འཆལ་པའི་མི་དང་གཏམ་འདྲི་བ་ཚུན་ཆད་མ་ཞུས་པར་བྱ་མི་རུང་ བས་ བྱ་ བ་
ཐམས་ཅད་ཞུས་ཏེ་བྱ་དགོས་པ་དང་། དེ་ཡང་དུས་ཐུང་ངུ་རེས་མི་ཆོག་པར་རང་
ཉིད་འདུལ་བའི་བཅས་མཚམས་ལ་ཤིན་ཏུ་མཁས་པར་མ་གྱུར་གྱི་བར་གནས་ཀྱི་
བླ་མ་བསྟེན་ནས་བཅས་མཚམས་རྣམས་ཤེས་པར་བྱ་དགོས་ཤིང་།
བློ་གྲོས་དང་
རྩོལ་ བ་ ཆེ་ བ་ རྣམས་ ཀྱིས་ ལོ་ བཅུའི་ རིང་ ལ་ འབད་ ནས་ བསླབས་ ན་ བཅས་
མཚམས་རྣམས་ལ་མཁས་པར་འགྱུར་བས་དེ་ནས་གཞན་གྱི་མཁན་པོ་སོགས་བྱ་
རུང་བར་གསུངས་སོ། །དེས་ན་སྡོམ་པ་བླངས་ནས་བསླབ་བྱ་རྣམས་ལ་དཔེ་ཀློག་
ཙམ་རེ་ཡང་མ་བྱས་པར་འདུལ་བ་ཤེས་པར་རློམ་པ་ནི་མཁས་པ་རྣམས་ཐུགས་
ཁྲེལ་བའི་གནས་ཡིན་པས། དགེ་བའི་བཤེས་གཉེན་མཁས་པ་ཡུན་རིང་དུ་བསྟེན་
ནས་བསླབ་པའི་གནས་རྣམས་ཤེས་པར་བྱེད་པ་ནི་བསླབ་པ་སྲུང་བའི་ཐབས་
མཆོག་ཏུ་གྱུར་པའོ། །དགེ་བའི་བཤེས་གཉེན་ཇི་ལྟར་བསྟེན་པའི་ཚུལ་ཞིབ་པར་
ནི་རབ་ཏུ་བྱུང་བའི་གཞི་ལས་ཤེས་པར་བྱའོ། །
- 250-

བསླབ་པ་ཡོངས་སུ་སྦྱོང་བའི་ཐབས་གཞི་གསུམ་གསལ་བྱེད།
་་གི་བསམ་པ་ཕུན་ཚོགས་ཀྱི་སྒོ་ནས་བསྲུང་བ་ནི། དགེ་བའི་བཤེས་
གཉེན་ གྱིས་ ཇི་ ལྟར་ བསྟན་ པ་ དང་། འདུལ་ བ་ ནས་ ཇི་ ལྟར་ གསུངས་ པ་ ལྟར་
བསླབ་བྱ་རྣམས་ཤེས་པར་བྱས་ཏེ་དྲན་ཤེས་ངོ་ཚ་ཁྲེལ་ཡོད་བག་དང་ལྡན་པའི་སྒོ་
ནས་ སྒོ་ གསུམ་ ལ་ བྱ་ ར་ སྐད་ ཅིག་ ཀྱང་ མ་ ཡེངས་ པར་ བསྲུང་ བའོ། །དེ་ ཡང་
འཕགས་པ་ཤཱ་རིའི་བུ་དང་མོའུ་འགལ་གྱི་བུ་གཉིས་རབ་ཏུ་མ་བྱུང་གོང་དུས་སྟོན་
ཆེན་པོར་འདུས་པའི་ཚེ་དབང་པོ་ཇི་ལྟར་བསྲུངས་བའི་ཚུལ་དང༌། འོད་སྲུང་ཆེན་
པོས་སྔོན་ཁྱིམ་ན་གནས་སྐབས་འདོད་པའི་ཉེས་དམིགས་གཟིགས་ནས་དྲན་ཤེས་
ཇི་ལྟར་བསྟེན་པའི་ཚུལ་དང་། འཕགས་པ་ཀཱ་ཏྱ་ནའི་བྱུང་བ་རྣམས་ལས་ཇི་ལྟར་
འབྱུང་བ་ལྟར་སེམས་ཤིང་དྲན་ཤེས་བསྟེན་པའོ། །
འགལ་རྐྱེན་མི་མཐུན་པའི་ཕྱོགས་ངོ་ཤེས་པའི་སྒོ་ནས་བསྲུང་བ་ནི། རྣམ་
འབྱེད་ནས་འབྱུང་བ་ལྟར་ལྟུང་བ་སྡེ་ལྔ་སོ་སོའི་ངོ་བོ་དང་། དེར་གཏོགས་ཀྱི་ཉེས་
བྱས་དང་། སྦྱོར་བའི་ཉེས་བྱས་དང༌། སྐབས་དེ་དང་དེའི་བསླབ་བྱ་དང་འགལ་
བའི་ཉེས་ བྱས་རྣམས་ཞིབ་ཏུ་ཤེས་པར་བྱ་ཞིང་། གཞན་ཡང་གཞི་ བཅུ་ བདུན་
དང་། ལུང་ ཕྲན་ ཚེགས་ དང་། ཞུ་ བ་ དང་། གཞུང་ དམ་ པ་ རྣམས་ ནས་ ཇི་ ལྟར་
འབྱུང་བའི་ཉེས་པ་རྣམས་ཀྱང་ངོ་ཤེས་པར་བྱས་ནས་གཉེན་པོ་བསྟེན་ཅིང་།
པར་ཡུལ་དུས་ཀྱི་དབང་གིས་གང་འབྱུང་ཉེ་བ་རྣམས་ལ་དྲན་ཤེས་བསྟེན་པའོ། །
བསླབ་ པ་ ཡོངས་སུ་ སྦྱོང་ བའི་ སྒོ་ནས་བསྲུང་བ་ནི། གཞི་གསུམ་གྱི་སྒོ་
ནས་བསྲུང་བ་སྟེ་ཞིབ་ཏུ་འཆད་པར་འགྱུར་རོ། །
བདེ་བར་གནས་པའི་རྐྱེན་བསྟེན་པའི་སྒོ་ནས་བསྲུང་བ་ནི། གོས་དང་།
ལྷག་
སྨན་དང༌། གནས་མལ་མཐའ་གཉིས་སུ་མ་ལྷུང་བར་སྟོན་པས་ཇི་ལྟར་གནང་བ་
-251-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༠
ལྟར་བསྟེན་ཅིང་དེ་ལས་འགལ་བར་མི་བྱེད་པའོ། །དེ་ལ་ཡང་འཚོ་བའི་ཡོ་བྱད་
བཅུ་གསུམ་ཇི་ལྟར་འཆང་ལུགས། ལྷག་པའི་ཡོ་བྱད་འཆང་དགོས་ཚེ་བྱིན་གྱིས་
བརླབ་ ཚུལ་ དང་ དམིགས་ རྣམ་ ཇི་ ལྟར་ བྱ་ ཚུལ། མཁོ་ བའི་ ཡོ་ བྱད་ བྱིན་ གྱིས་
བརླབས་ ཏེ་ འཆང་ ལུགས། ཡོ་ བྱད་ ཕྲན་ ཚེགས་ བྱིན་ གྱིས་ བརླབས་ ཏེ་ འཆང་
ལུགས། མི་རུང་བའི་དངོས་པོ་ལ་བྱིན་བརླབ་བྱ་ཚུལ། དེ་དག་ལ་རྣམ་བརྟགས་
ཀྱི་ཆོ་ག་བྱ་ཚུལ། འཚོ་བའི་ཡོ་བྱད་སོ་སོར་བྱིན་བརླབ་བྱ་ཚུལ་དང་དབྱུང་ཚུལ།
འབྲལ་སྤང་བསྲུང་ཚུལ། དུས་རུང་གི་སྨན་བསྟེན་ཚུལ། སྨན་ཕྱི་མ་གསུམ་བྱིན་
གྱིས་བརླབ་ཚུལ། ཐུན་ཚོད་དུ་རུང་བའི་སྨན་བསྟེན་ཚུལ། ཞག་བདུན་པའི་སྨན་
བསྟེན་ཚུལ། འཚོ་བཅང་གི་སྨན་བསྟེན་ཚུལ། དེ་དག་སོ་སོར་བྱིན་ལེན་ཇི་ལྟར་
བྱ་ཚུལ། བྱིན་ལེན་འཇིག་ཚུལ། བྱིན་གྱིས་བརླབས་ནས་སོ་སོའི་རང་དུས་ལས་
འདས་ན་གསོག་འཇོག་ཏུ་འགྱུར་མི་འགྱུར་གྱི་ས་མཚམས་ཟིན་པ། གསོག་འཇོག་
གི་ཉེས་པ་བསྲུང་ཚུལ། སྨན་དེ་དག་སོ་སོར་བསམ་པ་ཇི་ལྟ་བུས་བསྟེན་ལུགས་
སོགས་ཞིབ་ཏུ་ཤེས་པ་ཤིན་ཏུ་གལ་ཆེའོ། །དེ་ལྟར་དང་པོར་དགེ་སློང་གི་སྡོམ་པ་
རྣམ་པར་དག་པ་ཞིག་ཐོབ་པ་དང་། ཐོབ་པ་དེ་མི་ཉམས་པར་བྱ་བའི་ཕྱིར་སྲུང་
ཐབས་ཡན་ལག་ལྔའི་སྒོ་ནས་བསྲུང་། བརྒྱ་ལ་ཉོན་མོངས་མང་བ་སོགས་ཀྱིས་
ཉམས་པ་རྣམས་ཕྱིར་བཅོས་པ་ཤིན་ཏུ་གལ་ཆེ་བས། ཉམས་ན་ཕྱིར་བཅོས་པའི་
ཐབས་ནི། ཕམ་པ་འཆབ་བཅས་ཀྱིས་ཉམས་ན་ཤིང་ཏ་ལའི་མགོ་བཅད་པ་ལྟར་
ཚེ་དེ་ལ་སླར་སྡོམ་པ་གསོ་བའི་སྐལ་བ་མེད་པས་རྩ་ལྟུང་བྱུང་བ་དང་ཕམ་པ་ཞེས་
བྱ། ། འོན་ ཀྱང་ དེ་ འདྲ་ བ་ དེས་ ཀྱང་ ངན་ སོང་ གི་ སྡུག་ བསྔལ་ ལ་ འཇིགས་ ནས་
གཉེན་པོ་སྟོབས་བཞི་ཚང་བའི་བཤགས་བསྡོམ་ལ་འབད་དོ། །ལྷག་མའི་ལྟུང་བ་
-252-

བསླབ་པ་ཡོངས་སུ་སྦྱོང་བའི་ཐབས་གཞི་གསུམ་གསལ་བྱེད།
བྱུང་བ་ལ་འཆབ་བཅས་དང་འཆབ་མེད་གཉིས་ལས། ལྷག་མ་ཞག་ཏུ་བཅབས་ན་
ཞག་གྲངས་ཇི་སྙེད་ཀྱི་སྤོ་བ་སྦྱང་ནས་མགུ་བ་ཞག་དྲུག་བྱེད། དེ་ནས་དབྱུང་བ་
ཞེས་བྱ་བ་དགེ་འདུན་གྱི་དབུས་སུ་བཤགས་པ་དངོས་གཞི་ཆོ་གའི་སྒོ་ནས་བྱ་བ་
སྟེ། སྤོ་མགུ་དབྱུང་གསུམ་ཇི་ལྟར་བྱ་བའི་ཚུལ་དང་། སྤང་ལྟུང་རྣམས་ལ་ཞག་གི་
ཆད་ལས་སྔོན་དུ་བཏང་ནས་བཤགས་པ་ཇི་ལྟར་བྱ་བའི་ཚུལ་དང་། ལྟུང་བྱེད་
འབའ་ཞིག་པ་མན་ཆད་ཇི་ལྟར་བཤགས་པའི་ཚུལ་རྣམས་ཞིབ་ཏུ་ཤེས་པ་ཤིན་ཏུ་
གལ་ཆེའོ། །དེ་དག་སོ་སོའི་གོ་དོན་དང་རྒྱུ་མཚན་ཁུངས་དག་བཅས་པ་ཞིབ་ཏུ་
བྲིས་ན་གཞུང་ཧ་ཅང་མང་བར་འགྱུར་བས་འཇིགས་ནས་བྲི་མ་ནུས་ཤིང་། རྣམ་
དཔྱོད་ཅན་རྣམས་ལ་ཚུལ་འདི་ལྟར་ཤེས་དགོས་པ་ཤིན་ཏུ་གལ་ཆེ་བ་ཡོད་དོ་ཞེས་
མིང་ཙམ་ཞིག་བསྟན་པ་ཡིན་ཞིང༌། བཤགས་པའི་ཆོ་ག་ཇི་ལྟར་བྱ་ཚུལ་ཉེར་མཁོ་
མདོར་བསྡུས་ཤིག་འོག་ཏུ་འཆད་དོ། །སྐབས་སུ་བབས་པའི་གཞི་གསུམ་གྱི་ཕྱག་
ལེན་ལས་བརྩམས་ཏེ་དྲི་བ་ཇི་ལྟར་བྱུང་བ་ལྟར་རང་གིས་གང་ཤེས་འདྲི་བ་ནི།
ལུང་ གཞི་ལས། རབ་བྱུང་ གསོ་སྦྱོང་གཞི་དང་ནི། །དགག་དབྱེ་དབྱར་ དང་ ཀོ་
ལྤགས་ དང་། །སྨན་ དང་ གོས་ དང་ སྲ་ བརྐྱང་ དང་། ། །ཀོ་ ཤམ་ བི་ དང་ ལས་ ཀྱི་
གཞི། །དམར་སེར་ཅན་དང་གང་ཟག་དང་། །སྤོ་དང་གསོ་སྦྱོང་བཞག་པ་དང་། །
གནས་མལ་དང་ནི་རྩོད་པ་དང་། །དགེ་ འདུན་ དབྱེན་རྣམས་བསྡུས་པ་
ཞེས་གསུངས་པ་ལྟར། འདུལ་བའི་སྡེ་སྣོད་མཐའ་དག་གི་བརྗོད་བྱ་རྣམས་བསྡུ་ན་
གཞི་བཅུ་བདུན་གྱི་ནང་དུ་འདུའོ། །འདི་དག་ལ་གཞི་ཞེས་བརྗོད་པའི་རྒྱུ་མཚན་
་བསྡུས་པ་ཡིན། །
ནི། འདི་དག་གི་བརྗོད་བྱ་ཚུལ་ཁྲིམས་ཀྱི་བསླབ་པ་ནི་ཡོན་ཏན་ཐམས་ཅད་ཀྱི་
གཞི་ཡིན་པས་ན། བསླབ་པ་དེ་བརྗོད་བྱར་སྟོན་པའི་འདུལ་བའི་ཚིག་འདི་དག་
-253-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༠༽
ལ་ཡང་གཞི་ཞེས་བཤད་དོ། །གཞི་བཅུ་བདུན་གྱི་ནང་ནས་བསླབ་པ་ཡོངས་སུ་
སྦྱོང་ བའི་ གཞི་ གསུམ་ ནི། གསོ་ སྦྱོང་ གི་ གཞི། དབྱར་ གནས་ ཀྱི་ གཞི། དགག་
དབྱེའི་གཞི་རྣམས་སོ། །དང་པོ་གསོ་སྦྱོང་གི་སྒོ་ནས་བསླབ་པ་ཡོངས་སུ་སྦྱོང་བ་
ལ། གླེང་གཞི་ཇི་ལྟར་བྱུང་བ་དང་དེ་ལ་བརྟེན་ནས་གསོ་སྦྱོང་གི་བཅས་པ་ཇི་ལྟར་
མཛད་པའི་ཚུལ་ནི། བཅོམ་ལྡན་འ